stanford-oval/wikipedia huggingface dataset:
נפטנה אינדוסטריה סרבייה

| --- | --- |


תחנת דלק של החברה
 נתונים כלליים
 בורסה:  Belgrade Stock Exchange (13 באוגוסט 2010–NIIS) 
 תקופת הפעילות:  1949   1 באוקטובר 2005 במתכונתה הנוכחית – הווה
 חברת אם:  גזפרום נפט, ממשלת סרביה
 מיקום המטה:  נובי סאד, סרביה סרביה
 בעלות:  גזפרום נפט (56.15%)   ממשלת סרביה (29.87%)   אחרים
 ענפי תעשייה:  תעשיית הנפט 
 מוצרים עיקריים:  נפט, גז טבעי, petrochemical product 
 הכנסות:  2,183,000,000 אירו (נכון ל־2018) 
 רווח:  220,500,000 אירו (נכון ל־2018) 
 מנכ"ל:  Kirill Kravchenko 
 עובדים:  6,200
  
 https://www.nis.eu/
 
נפטנה אינדוסטריה סרבייה (בסרבית: Нафтна Индустрија Србије, בקיצור: NIS; בתרגום: תעשיית הנפט של סרביה) היא חברת גז ונפט בינלאומית, שהנהלתה שוכנת בסרביה. החברה היא אחת מהרווחיות ביותר בסרביה ואחת מיצואניות הגדולות במדינה. החברה מעסיקה כ־11,000 עובדים בסרביה ובאזור. גזפרום נפט היא בעלת המניות העיקרית של החברה ומחזיקה ב־56.15% ממניותיה, בעוד ש־29.87% ממניותיה הן בבעלות ממשלת סרביה, והשאר בבעלות בעלי־מניות פרטיים.
עיקר פעילותה של החברה היא בחיפוש, הפקה וזיקוק של נפט וגז, שיווק ומכירה של מוצרי נפט וגז, וכן ביצוע פרויקטים בתחום האנרגיה והפטרוכימיה. מתקני הייצור הראשיים של החברה ממוקמים בסרביה, בעוד שמשרדים משניים הוקמו בבוסניה והרצגובינה, בולגריה, הונגריה, רומניה, רוסיה, קרואטיה ואנגולה.
היסטוריה

לנפטנה אינדוסטריה סרבייה קדמה החברה "חברת חיפוש והפקת נפט" שמשרדיה שכנו בעיר הסרבית זרניאנין. חברה זו הוקמה בשנת 1949 בהחלטת ממשלת יוגוסלביה. "נפטאגז – חברת חיפוש והפקות גז" הוקמה בשנת 1953 בעקבות החלטה של ממשלת יוגוסלביה, לאחר שההנהלתה הועברה לנובי סאד. במהלך שנות החמישים של המאה העשרים תחנות הדלק והמחסנים הראשונים באזור נפתחו. בתי הזיקוק בפנצ'בו נובי סאד החלו לפעול בשנת 1968. בסוף שנת 1973 חברות שיווק והפצה "יוגופטרול־באוגראד" ו"יוגופטרול־נובי סאד" השתלבו באותה החברה.
נפטנה אינדוסטריה סרבייה בצורתה המודרנית נוסדה בשנת 1991 כחברה לחיפושי, הפקה, זיקוק, שיווק ומכירת נפט וגז.
בשנת 2008 החברה הרוסית גזפרום נפט הפכה לבעלת המניות העיקרית ב־NIS בעקבות הסכם בין סרביה לפדרציה הרוסית על רכישת 51% ממניות החברה עבור 400 מיליון אירו והשקעות של 550 מיליון אירו עד שנת 2012. חוזים נלווים שנחתמו עם גזפרום עסקו בצירוף של סרביה לפרויקט צינור הגז סאות' סטרים (אנ') ובהקמת מתקן אחסון גז תת־קרקעי בבאנאצקי דבור. ב־24 בדצמבר 2008 נחתם החוזה הסופי בין ממשלת סרביה לגזפרום.
בינואר 2010 כ־20% מהמניות הנותרות של NIS הופצו על ידי הממשלה הסרבית לאזרחים סרבים. ביוני של אותה השנה NIS הפכה לחברה ציבורית והיא רשומה בבורסת המניות של בלגרד מאז 30 באוגוסט 2010. במרץ 2011, גזפרום נפט הכריזה כי תרכוש 5.15 אחוזים נוספים ממניותיה של NIS, ובכך תגדיל את מניותיה בחברה מ־51% ל־56%. NIS הייתה מונופול על כל ייבוא הגז בסרביה עד 2011.
יחד עם הפיכתה למובילה אזורית ב־2011 NIS החלה להרחיב את עסקיה באזור. חברות בת הוקמו בבוסניה והרצגובינה, בולגריה, הונגריה ורומניה.
בשנת 2012 הושלם פרויקט בניית מתקני גז בפנצ'בו. סיום הפרויקט סימן את השלמת השלב הראשון במודרניזציה של מתקני הזיקוק של NIS.
שנתיים לאחר מכן, בשנת 2013, החלה ההוצאה לפועל של פרויקט הקוגנרציה (ייצור אנרגיה חשמלית ואנרגיה תרמית מהגז המתקבל משדות נפט וגז טבעי בסרביה). מתקן הקוגנרציה הראשון הותקן בסירקובו ואחריו נכנסו לפועלה עוד 13 תחנות כוח קטנות יותר. האנרגיה החשמלית העודפת המיוצרת על ידי נפטנה אינדוסטריה סרבייה נמכרת בשוק החופשי. החברה שואפת ליישום של טכנולוגיות חדשות שיוצאות לשוק והטכנולוגיות בהן משתמשת החברה לזיקוק וייצור אנרגיה מתעדכנות עם הזמן. ב-2017 החלה החברה בהקמת בית זיקוק על יד העיר פנצ'בו ומטרתה היא להפוך אותו לאחד המודרניים ביותר במזרח אירופה.
פעילות

נפטנה אינדוסטריה סרבייה היא החברה היחידה בסרביה העוסקת בחיפוש ובהפקה של נפט וגז גולמיים, כמו גם ייצור של אנרגיה גיאותרמית.
ראו גם

יחסי סרביה–רוסיה
גזפרום
הערות שוליים

↑  היסטוריה, אתר NIS
↑  Serbia signs strategic energy deal with Russia /idUKL2515142420080125, רויטרס, 25 בינואר 2008
↑  Gazprom To Gain Stake In Serbia's NIS, דאונסטרים טודיי, 25 בדצמבר 2008
↑  Serbia's NIS to invest $ 740 mm in refineries by 2012
↑  NIS listed on Belgrade Stock Exchange, דה אורוג'ינל
↑  מישה סאביץ', Serbia's NIS Commences $26 Million Pancevo Refinery Upgrade, בלומברג, 15 באוקטובר 2010
סולץ שעל הוויסלה

| --- | --- |

 מדינה:  פולין פולין
 פרובינציה:  מזוביה מזוביה
 מחוז:  ליפסקו
 אוכלוסייה:  ‏
  ‑ בכפר:  796 (31 במרץ 2021)
 קואורדינטות:  51°08′11″N 21°45′56″E﻿ / ﻿51.13633°N 21.76563°E﻿ / 51.13633; 21.76563 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסולץ שעל הוויסלה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיסולץ שעל הוויסלה(למפת פרובינציית מזוביה רגילה) ורשה ראדום פלוצק שדליץ אוסטרולנקה לודז' שוויינטו. ורמיה-מזוריה קוי. פומ.  לובלין פודלסיהסולץ שעל הוויסלה(למפת פרובינציית מזוביה מוגדלת) ורשה ראדום פלוצק שדליץ אוסטרולנקה לודז' שוויינטוקז'יסקיה ורמיה-מזוריה קויאוויה פומרניה  לובלין פודלסיהסולץ שעל הוויסלה  he tabBackground:;tabBorder:#aaa;defaultTab:0;
סולץ שעל הוויסלה (בפולנית: Solec nad Wisłą, נהגה: סולץ נאד ויסלון) הוא כפר במחוז ליפסקו, שבפרובינציית מזוביה בפולין, על גדת נהר הוויסלה, בו התקיימה עד השואה קהילה יהודית.
תולדות היישוב

היישוב נזכר לראשונה בשנת 1128, ובשנת 1347 הוענקו לו זכויות עיר, ונבנו בו כנסייה ומצודה. במהלך המאות ה-15 וה-16 הפך היישוב למרכז סחר במלח.
במהלך פלישת האימפריה השוודית לפולין באמצע המאה ה-17 הוחרבו היישוב והמצודה שבו. בחלוקת פולין נכלל היישוב בתחום שליטת אוסטריה, ובשנת 1815 נכלל בתחום פולין הקונגרסאית. בשנת 1869 נטלו הרוסים את מעמדו העירוני של היישוב, בעקבות מרד ינואר.
יהודי סולץ

בין מלחמות העולם נמנו ביישוב כ-850 יהודים, והתקיימה בו פעילות ציונית.
ב-9 בספטמבר 1939 נכבש היישוב בידי הגרמנים, ואלו הוציאו בו להורג מספר יהודים. בדצמבר 1941 רוכזו יהודי היישוב בגטו שהוקם בו, וביוני 1942 הוקם בסמוך ליישוב מחנה עבודה, אליו הובאו כ-150 איש.
ב-20 באוקטובר הועברו כ-800 היהודים שנותרו בגטו שביישוב לגטו טרלוב, וממנו שולחו למחנה ההשמדה טרבלינקה.
נראו דה אוליביירה

נראו דה אוליביירה ראמוס (בפורטוגזית: Nereu de Oliveira Ramos‏; 3 בספטמבר 1888 - 16 ביוני 1958) היה מדינאי ברזילאי, ששימש כממלא מקומו של נשיא ברזיל קפה פיליו למשך שלושה חודשים בשלהי 1955 ותחילת 1956. בשנים 1946–1951 שימש בתפקיד סגן הנשיא תחת הנשיא גספאר דוטרה. אוליביירה ירד מתפקידו בתור נשיא ברזיל עם השבעתו של הנשיא החדש הנבחר, ז'וסלינו קוביצ'ק.
סוניה קסידי

| --- | --- |

 לידה:  1987 (בת 37 בערך) בריסטול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2009 
 פרופיל ב-IMDb
 
סוניה קסידי (באנגלית: Sonya Cassidy; נולדה ב-1987/1988) היא שחקנית בריטית.
קסידי מוכרת מהופעותיה בתפקיד קלרה בסדרת הדרמה התקופתית של ה-BBC "גן עדן לנשים", סלין אשוורת' בסדרה הבלשית "ורה", בדמות האורקל בסדרת הפנטזיה "אולימפוס", ובתפקיד הסטר בסדרת המדע בדיוני "אנושיים" של ערוץ 4. היא שיחקה בתפקיד הלן בסרט הקולנוע "Survivor". קסידי הופיעה גם על במות התיאטרון.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 |  | Undead Union: The Making Of | דונה סטיבנס | סרט קצר |
| 2010 |  | Precipice | האנה מורגן | סרט קצר |
| 2013 | הרשות החמישית | The Fifth Estate | המזכירה של אלן |  |
| 2015 | סוכנת תחת אש | Survivor | הלן |  |
| 2016 |  | Breaking the Bank | אנאבל |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2009 | רופאים | Doctors | אלן הרלנס |  |
| 2009 | לואיס | Lewis | אליסון | בפרק "The Quality of Mercy" |
| 2009 | שושלת טיודור | The Tudors | כריסטינה, דוכסית מילאנו | בפרק "Search for a New Queen" |
| 2010 | רציחות במידסומר | Midsomer Murders | ביאטריס דניאלס | בפרק "The Made-to-Measure Murders" |
| 2012–2013 | גן עדן לנשים | The Paradise | קלרה | סדרת טלוויזיה (16 פרקים) |
| 2012–2014 | ורה | Vera | סלין אשוורת' | סדרת טלוויזיה (8 פרקים) |
| 2013 | אנדוור | Endeavour | ג'ויס מורס | בפרק "Home" |
| 2014 |  | The Great Fire | קתרינה, נסיכת פורטוגל | מיני-סדרה |
| 2015 | אולימפוס | Olympus | אורקל | סדרת טלוויזיה |
| 2016 | רחוב ריפר | Ripper Street | לדה סטרלינג | בפרק "Some Conscience Lost" |
| 2016 |  | The Rebel | וריטי | בפרק "Charity" |
| 2016 | אנושיים | Humans | הסטר | סדרת טלוויזיה |
| 2018 | האישה בלבן | The Woman in White | הרוזנת פוסקו | מיני-סדרה |
| 2018-הווה | לודג' 49 | Lodge 49 | ליז דאדלי | תפקיד ראשי; 2 עונות |
| 2020 |  | Soulmates | אליסון ג'ונס | בפרק: "The Lovers" |
| 2022 | הממלכה האחרונה | The Last Kingdom | אדגיבה | 8 פרקים |
| 2022 - הווה | האיש שנפל מכוכב אחר | The Man Who Fell to Earth | אדי פלוד | 8 פרקים |
| 2023 |  | The Hunt for Raoul Moat | דיאנה ברנוול | מיני-סדרה |
הערות שוליים

↑  Barbara Hodgson (9 בנובמבר 2013). "BBC drama The Paradise turns on the passion". The Journal. Newcastle upon Tyne, UK. נבדק ב-2016-08-20. ...while another cast member who’s a vocal chameleon is Sonya Cassidy (no relation) who plays Denise’s colleague Clara... {{cite web}}:  (עזרה)(הקישור אינו פעיל)
↑  Keith Uhlich (2 באפריל 2015). "'Olympus': TV Review". The Hollywood Reporter. נבדק ב-2016-08-20. {{cite web}}:  (עזרה)
↑  Frances Taylor (30 באוקטובר 2016). "Humans series 2 cast: Who is Hester? An interview with actress Sonya Cassidy". BT TV. נבדק ב-2016-12-19. She gained consciousness and was taken in by Leo and Max, but just who is Hester in the Channel 4 drama? {{cite web}}:  (עזרה)
↑  Michael Billington (4 במאי 2009). "Guardians/Muhmah". The Guardian. נבדק ב-2016-08-20. Denied a family wedding herself, Sonya Cassidy's wonderfully touching Molly sits alone desolately watching home movies of other people's nuptials. {{cite web}}:  (עזרה)
↑  Ray Bennett (4 באוקטובר 2009). "Inherit the Wind -- Theater Review". The Hollywood Reporter. Associated Press. נבדק ב-2016-08-20. Sonya Cassidy has the most difficult task as the love interest for the man on trial, but she handles the character's earnest but clumsy speeches well. {{cite web}}:  (עזרה)
↑  Michael Billington (15 בנובמבר 2011). "The Lion in Winter - review". The Guardian. נבדק ב-2016-08-20. Amongst the sons, Joseph Drake stands out, while Sonya Cassidy lends the mistress a delicately erotic presence. {{cite web}}:  (עזרה)
↑  George Simpson (6 במאי 2016). "EXCLUSIVE TRAILER: Kelsey Grammer stars in new comedy Breaking the Bank". Daily Express. נבדק ב-2016-08-20. “To get mum back, you’ve got to get the bank back,” is the advice of his daughter Annabel, portrayed by the beautiful Sonya Cassidy. {{cite web}}:  (עזרה)
↑  Alex Ritman (21 באפריל 2016). "Carrie-Anne Moss Joins AMC's A.I. Series 'Humans'". The Hollywood Reporter. נבדק ב-2016-08-20. Other new additions announced Thursday include Marshall Allman (True Blood), Sonya Cassidy (The Paradise) and Letitia Wright (Cucumber/Banana)... {{cite web}}:  (עזרה)
| --- | --- |
בקרת זהויות :  LCCN: no2017138654  VIAF: 20150939948426600607   WorldCat (עם VIAF): 20150939948426600607
נראיס מאפירוס

נראיס (ביוונית: Νηρηΐς‏; המאה ה-3 לפנה"ס) הייתה נסיכה אפירוטית, אמו של היירונימוס מסירקוסאי. היא הייתה הנצר האחרון של השושלת האייקידית ששלטה באפירוס.
ביוגרפיה

מעט מאוד ידוע על מוצאה וילדותה. היא הייתה נצר לשושלת האייקידית, ששלטה בממלכת אפירוס. פאוסניאס מכנה אותה "בתו של פירוס",  עם זאת, ידוע על שני מלכים מאפירוס ששמם היה "פירוס". יוסטינוס טוען שהיא הייתה בתו של פירוס השני, אולם מרבית החוקרים דווקא סוברים שמדובר בפירוס הראשון. נראה שגם פוליביוס רומז על כך.
היא נישאה לגלון השני, יורש העצר של סירקוסאי. בהנחה שאכן היא הייתה בתו של פירוס הראשון, הנישואים אירעו ככל הנראה הרבה אחרי מותו של אביה. בינתיים, ארץ מולדתה - אפירוס, התפרקה לחלוטין. בני משפחתה מתו בזה אחר זה, והארץ הידרדרה לאנרכיה ורעב. במהרה היא נותרה הנצר היחיד של משפחת המלוכה. ידוע על בן אחד שילדה לגלון, היירונימוס. גלון מת לפני מות אביו היירון השני, והיירונימוס ירש את הכס. תאריך מותה של נראיס לא ידוע.
הערות שוליים

↑  פאוסניאס, "תיאורה של יוון", 6.12.3.
1 2  יוסטינוס, ספר עשרים ושמונה, 3.
1 2  Smith, Dictionary of Greek and Roman Biography and Mythology, "Nereis", 1873
↑  פוליביוס, ספר שביעי, 4.
נטלי קושניר

נטליה "נטלי" גריגורייבנה קושניר (ברוסית: Наталья Григорьевна Кушнир;  נולדה ב-6 במאי 1954) היא שחקנית כדורעף יהודייה-סובייטית בעבר. זוכת מדליית כסף אולימפית (מונטריאול 1976) ואלופת אירופה (1971) בכדורעף.
ביוגרפיה

קושניר נולדה וגדלה במוסקבה. שיחקה כדורעף בקבוצת לוקומוטיב מוסקבה.
באליפות אירופה שנערכה באיטליה בשנת 1971 היא זכתה במדליית זהב.
באולימפיאדת מונטריאול זכתה במדליית כסף בכדורעף. לצידה שיחקה לריסה ברגן אף היא שחקנית כדורעף יהודייה.
סוניה רביד

| --- | --- |

 לידה:  23 בינואר 1902 ריגה, האימפריה הרוסית 
 פטירה:  8 באוגוסט 1947 (בגיל 45) 
 מדינה:  אוסטרליה 
 
סוניה רביד (באנגלית: Sonia Revid; ‏23 בינואר 1902 – 8 באוגוסט 1947) הייתה רקדנית שנולדה בריגה, וחיה ופעלה במלבורן במשך רוב הקריירה שלה.
תחילת הקריירה

רביד נולדה בריגה לאולגה ויצחק רביד, משפחה יהודית, והתגוררה בסנקט פטרבורג עד שעברה לברלין ב־1921. היא למדה מחול מודרני בדרזדן אצל מרי ויגמן.
קריירה

ב־1932 ביקרה רביד קרובי משפחה במלבורן, ונשארה כדי לבצע מופעי מחול וללמד ריקוד בסטודיו משלה, "בית הספר של סוניה רביד למחול אמנותי מודרני", שנודע לימים כ"בית הספר על שם סוניה רביד לאמנות, מחול, ותרבות הגוף". שם מאוחר זה משקף את המעבר שלה לעיסוק במחול כמיזם לבריאות הציבור. אחת מתלמידותיה הייתה הרקדנית והכוריאוגרפית האוסטרלית לואיז לייטפוט. היא בילתה את השנים 1938–1939 בהוראה ובמופעים באוקלנד, ניו זילנד, בחסות האגודה הנוצרית לנשים צעירות (YWCA).
רביד ביקשה להשתמש במחול לשיפור חיי ילדים נזקקים במלבורן, והציעה שיעורי מחול וחינוך לבריאות, חינם, לילדים בשכונת פֿיצְרוֹי. היא קיימה מופעי צדקה, ופרסמה חוברת ובה רעיונותיה בנושא "האם ילדי שכונות עוני מבחינים בין אור לחושך?" היא יצרה תוכנית מחול דידקטית בנושא היגיינת הפה, ששמה "השוטה הקטנה והרפתקאותיה", למוזיקה מאת גונו וסן-סנס. בשנת 1940 חיברה יצירת מחול אקטואלית, "The Bushfire Drama", המתייחסת לעונת שריפות הענק הקשה של 1939 בויקטוריה.
חיים אישיים

רביד הלכה לעולמה ב־1945, בגיל 43, במלבורן. ארכיונה שמור בספריית המדינה ויקטוריה, באוסטרליה.
הערות שוליים

↑  סוניה רביד, באתר הגנאלוגיה GENI (באנגלית)
↑  FAMILY NOTICES, NLA Trove, ‏1947 (באנגלית)
↑  Brissenden, Alan; Glennon, Keith (2010). Australia Dances: Creating Australian Dance 1945-1965 (באנגלית). Wakefield Press. p. 190. ISBN 978-1-86254-802-2.
↑  Wilkinson, Kenneth (1941-06-04). "DANCE RECITAL BY SONIA REVID". Herald (Melbourne, Vic. : 1861 - 1954). p. 17. נבדק ב-2020-04-02 – via Trove.
↑  "Recital of Original Dances". Age (Melbourne, Vic. : 1854 - 1954). 1933-09-25. p. 13. נבדק ב-2020-04-02 – via Trove.
↑  "NEW SCHOOL OF DANCING A Mary Wigman Follower". Herald (Melbourne, Vic. : 1861 - 1954). 1933-07-19. p. 16. נבדק ב-2020-04-02 – via Trove.
↑  Dixon, Robert; Kelly, Veronica (2008). Impact of the Modern: Vernacular Modernities in Australia 1870s-1960s (באנגלית). Sydney University Press. p. 31. ISBN 978-1-920898-89-2.
1 2  Gaylor, Averyl (17 במרץ 2020). "Hidden women of history: Sonia Revid created public health ballet at the height of 'dance fever'". The Conversation (באנגלית). נבדק ב-2020-04-02. {{cite web}}:  (עזרה)
↑  "Louise Lightfoot and the first Australian Ballet". Cecchetti International Classical Ballet (באנגלית אמריקאית). נבדק ב-2020-04-02.
↑  "SONIA REVID'S DANCING". Argus (Melbourne, Vic. : 1848 - 1957). 1938-09-27. p. 5. נבדק ב-2020-04-02 – via Trove.
↑  "Radiant Health". Auckland Star. 9 בנובמבר 1938. p. 15. נבדק ב-2 באפריל 2020 – via Papers Past. {{cite news}}:  (עזרה)
↑  "Modern Art Dance; Miss Sonia Revid; Compelling Interpretations". Auckland Star. 11 בנובמבר 1938. p. 12. נבדק ב-2 באפריל 2020 – via Papers Past. {{cite news}}:  (עזרה)
↑  "Teaching Children Art of Graceful Movement". Australian Women's Weekly (1933 - 1982). 1938-09-17. p. 36. נבדק ב-2020-04-02.
↑  "BUSH FIRE DRAMA". Age (Melbourne, Vic. : 1854 - 1954). 1940-04-03. p. 8. נבדק ב-2020-04-02 – via Trove.
↑  Lindgren, Allana; Ross, Stephen (2015-06-05). The Modernist World (באנגלית). Routledge. p. 262. ISBN 978-1-317-69616-2.
↑  "Dance Compositions". Age (Melbourne, Vic. : 1854 - 1954). 1941-06-04. p. 13. נבדק ב-2020-04-02 – via Trove.
↑  Card, Amanda (ביוני 1999). "Prominence in obscurity: Sonia Revid in Melbourne 1932-1945". Brolga (10): 7–19. {{cite journal}}:  (עזרה)
נטלי פרוז

| --- | --- |

 לידה:  ישראל
 מוקד פעילות:  ארצות הברית 
 מקום לימודים:  Matthew Arnold School, Bonn American High School 
 עיסוק:  מוזיקאית
 סוגה:  מוזיקה קלאסית 
 כלי נגינה:  מסור מוזיקלי 
 חברת תקליטים:  אטלנטיק רקורדס 
 www.sawlady.com
 פרופיל ב-IMDb
 
נטלי פרוז (באנגלית: Natalia Paruz) היא מוזיקאית ישראלית-אמריקאית המנגנת בכלי נגינה לא קונבנציונליים. מתמחה בעיקר בנגינה על מסור מוזיקלי.
קריירה

על הישגיה כנגנית מסור זכתה פרוז באותות הוקרה מעיריית העיר ניו יורק, מהסנאט של מדינת ניו יורק, ומראש עיריית "Maisons Alfort" בצרפת.
פרוז ידועה כנגנית המסור מספר אחת בעולם[דרוש מקור] וזכתה לכינוי "גברת מסור". מחקריה על ההיסטוריה של הכלי והמנגנים בו מתפרסמים כמדור קבוע בעיתון של איגוד נגני המסור הבינלאומי בארצות הברית. היא גם משמשת כשופטת בתחרויות הנגינה במסור בצרפת והיא המארגנת של פסטיבלי נגני המסור בניו יורק ובישראל.
נגינת המשור של פרוז נימצאת בפסי קול של סרטים רבים, כולל מגלופוליס (סרט) של פרנסיס פורד קופולה, Dummy עם אדריאן ברודי ו-Time Out of Mind עם ריצ'רד גיר.
פרוז הופיעה עם תזמורות רבות, כגון התזמורת הפילהרמונית הישראלית בניצוחו של זובין מהטה, התזמורת הפילהרמונית של וסטצ'סטר, התזמורת הסימפונית המלכותית של מרוקו, אנסמבל סולני תל אביב, ועוד. היא הופיעה בקונצרטים במרכז לינקולן עם המלחין פיטר שיקלי (אנ'), הידוע בכינויו "PDQ Bach", כמו גם עם "אגודת התזמורת הקטנה" בניו יורק. כמו כן הופיעה כסולנית בקרנגי הול ובמדיסון סקוור גרדן.
פרוז נכללה ברשימות "הטובים בניו יורק" של העיתונים "טיים אאוט ניו יורק", "וילג' וויס", "ניו יורק פרס" ו"ניו יורק רזידנט". נגינתה נשמעת בפסקולים של סרטים רבים ובפרסומות טלוויזיה.
פרוז תומכת בנגינת רחוב ובכל מקום בעולם אליו היא מגיעה היא מקפידה לנגן גם ברחובות. היא משמשת כשופטת באודיציות לקבלת רישיון הופעה ברחוב בניו יורק. היא נבחרה לייצג את המקצוע "נגן רחוב" בספר "120 מקצועות שלא יכבלו אותך למשרד". כמו כן הספר "צלילים מהרכבת התחתית" הקדיש לה פרק. שמה מוזכר בעשרים ושניים ספרים באנגלית ובצ'כית.
מלבד נגינה במסור מתמחה פרוז גם בנגינה על פעמוני פרות אירופאים ואמריקאים, פעמוני יד אנגלים, פעמוני ארבע ביד, בנבל זכוכית ובטרמין.
מתגוררת לסירוגין בניו יורק ובגבעתיים.
הערות שוליים

↑   נטלי פרוז, במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007368571505171  VIAF: 68151963660600311362   WorldCat (עם VIAF): 68151963660600311362
נפטוניום

.
נֶפְּטוּנְיוּם (Neptunium) הוא יסוד כימי רדיואקטיבי מתכתי מסדרת האקטינידים. סמלו הכימי Np, ומספרו האטומי 93. היסוד הטרנס-אורני הראשון.
היסטוריה

הנפטוניום זוהה על ידי אדווין מקמילן ופיליפ אייבלסון מאוניברסיטת ברקלי, קליפורניה, בשנת 1940, והיה לראשון היסודות הטרנס-אורניים.
היסוד קרוי על שם כוכב הלכת נפטון, שמסלולו בין אורנוס לפלוטו במערכת השמש, וכך הנפטוניום נמצא בין אורניום לפלוטוניום בטבלה המחזורית.
בספטמבר 2002, חוקרים במעבדה הלאומית לוס אלמוס הצליחו ליצור בפעם הראשונה מסה קריטית של נפטוניום כאשר ערבבו אותו עם אורניום מועשר.
מאפיינים

הנפטוניום הוא מתכת כסופה-לבנה. הוא מופיע בשלוש צורות פולימורפיות: אלפא-נפטוניום (מבנה של מעוינים עד לטמפ' של 280 מעלות צלזיוס), בטא-נפטוניום (מבנה של טטרהדרונים עד לטמפ' של 576 מעלות צלזיוס), גמא-נפטוניום (מבנה קובייתי עד לטמפרטורת ההתכה 637 מעלות צלזיוס). הנפטוניום פעיל כימית ומסוגל להתרכב עם הלוגנים ועם חמצן.
הנפטוניום נמצא בטבע בכמויות זעירות מאוד בעפרות של אורניום, שם הוא נוצר בשל השפעה של קרינה קוסמית וכתוצאה מבליעה של נייטרונים שנפלטים כתוצאה מביקוע גרעיני ספונטני של האורניום על ידי האטומים שלו עצמו. עם זאת, רוב הנפטוניום מיוצר כיום במעבדות או כשלב ביניים בייצור פלוטוניום, בתהליך של הפצצת אורניום בנייטרונים:
 \ ^{238}U+_{0}^{1}n\rightarrow ^{239}U\rightarrow ^{239}Np+e^{-}
\ ^{235}U+_{0}^{1}\rightarrow ^{236}U_{excited}\rightarrow \gamma +^{236}U_{ground};^{236}U_{ground}+_{0}^{1}n\rightarrow ^{237}U\rightarrow ^{237}Np+e^{-}
שימושים

כאשר מפציצים 237Np בנייטרונים, ניתן להפיק 238Pu.
הנפטוניום בקיע ויכול לשמש כדלק/נשק גרעיני.
איזוטופים

תוצרי הדעיכה של איזוטופי נפטוניום שונים הם אורניום, פרוטקטיניום ופלוטוניום. כיום ידועים כ-21 איזוטופים של היסוד ומתוכם 3 עיקריים:
235 - בעל זמן מחצית חיים של 396.1 ימים.
236 - בעל זמן מחצית חיים של 154,000 שנים.
237 - בעל זמן מחצית חיים של 2,144,000 שנים.
זמן מחצית החיים של שאר האיזוטופים של הנפטוניום קצר ולרוב אינו עולה על 4.5 ימים, וברובם אינו עולה על 50 דקות.
סגן ראש ממשלת רוסיה

סגן ראש ממשלת רוסיה (ברוסית Заместитель Председателя Правительства Российской Федерации) הוא תפקיד פוליטי בכיר ברוסיה, החמישי בחשיבותו לאחר הנשיא, יושבי ראש שני בתי הפרלמנט וראש הממשלה.
את התפקיד יכול למלא גם שר, במקביל לחובותיו המיניסטריאליות. סגן ראש הממשלה מתמנה ו/או מפוטר על ידי הנשיא בהמלצת ראש הממשלה. תפקידו לבצע תיאום בין זרועות הרשות המבצעת הפדרלית. לתפקיד סגן ראש הממשלה ממונים אוטומטית מזכיר הממשלה ושר האוצר הרוסי.
סגן ראש הממשלה הוא חבר בקבינט ואומנם מכהנים למעלה מבעל תפקיד אחד כסגני ראש הממשלה אך רק הסגן הראשון לראש הממשלה הוא ממלא מקום ראש הממשלה במקרה שראש הממשלה אינו יכול לכהן בתפקידו. לרוב ממונים סגני ראש ממשלה להתעסק בתחום מסוים, למשל סגן ראש הממשלה לענייני כלכלה, או סגן ראש הממשלה לענייני רווחה.
נכון לנובמבר 2020 בתפקיד זה מכהנים 9 אנשים (לחלקם יש תפקיד נוסף) ואחד בעל תואר "הסגן הראשון".
ראו גם

ממלא מקום נשיא רוסיה
יושב ראש מועצת הפדרציה של רוסיה
יושב ראש הדומה הממלכתית
הערות שוליים

↑  "Указ Президента РФ от 21.05.2012 N 636 (ред. от 12.05.2014) "О структуре федеральных органов исполнительной власти"".
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
סוניה שץ

סוניה שץ
סוניה שץ (28 בינואר 1912 - 7 באוגוסט 2007) הייתה מפעילות ארגון לוחמי חרות ישראל, מראשונות ארגון יע"ל, ויקירת העיר תל אביב.
נעוריה ותחילת דרכה

סוניה שץ (פוצ'פובסקי) נולדה בעיירה הורדשיץ, במחוז ברנוביץ', אז ברוסיה הלבנה וכיום בלארוס. בזמן מלחמת העולם הראשונה נמלטה משפחתה של שץ מביתה. לאחר המלחמה האזור עבר לפולין. כשחזרה המשפחה אל הבית בתום המלחמה מצאו אותו הרוס, ונאלצו לבנותו מן היסוד.
משפחתה של שץ הייתה משפחה שומרת מסורת, אמידה ורויזיוניסטית. אביה, מאיר פוצ'פובסקי, היה סוחר יערות שעשה את רוב זמנו מחוץ לבית בפעילות מסחר ופעילות ציבורית, ואמה, ברטה לבית שרשבסקי, באה מבית אדוק וציוני. אמה נהגה לכתוב בעיתון הצפירה, ודודה, אליעזר ליבר שרשבסקי, היה בין הראשונים לעלות אל ארץ ישראל בשנת 1909.
שץ וחמש אחיותיה נשלחו ללימודים בגימנסיה בעיר ברנוביץ' שם קיבלו תעודת בגרות, דבר שבאותם זמנים היה יוצא דופן. כשחזרה אל עיירת הולדתה, עבדה שץ כמורה בבית הספר היהודי, ובמקביל שלחה את תעודת הבגרות שלה אל האוניברסיטה העברית בירושלים. כשהתקבלה ללימודים בירושלים, החליטה לעזוב את ביתה, ולעלות אל ארץ ישראל.
תחילת הדרך בארץ

ב-11 במרץ 1934 עלתה סוניה לישראל באמצעות אשרת סטודנט, והחלה את לימודיה באוניברסיטה העברית, אולם מאחר שהשפה העברית לא הייתה שגורה בפיה, נאלצה להפסיק את לימודיה. סוניה עברה אל תל אביב והחלה בפעילות במסגרת הסתדרות העובדים הלאומית בתחילה כמתלמדת, ולאחר מכן כעובדת מן המניין. בשנת 1935 הצטרפה אליה בארץ גם אחותה, יוכבד פוצ'פובסקי, אך הוריה ושלוש אחיותיה האחרות נשארו מאחור.
בשנת 1936 נישאה סוניה שץ לגרשון שץ, מראשוני תנועת בית"ר וראשוני ההסתדרות הלאומית. לסוניה וגרשון נולדו שלושה ילדים: אור-עם, אביאל ומירבל.
בשנת 1937 נסעה סוניה לביקור בבית הוריה, שם בילתה שלושה חודשים וחצי, ולאחר מכן חזרה לארץ. זו הייתה הפעם האחרונה בה ראתה את משפחתה מאחר שכולה הושמדה במהלך השואה.
פעילות במסגרת הלח"י

בעלה של סוניה, גרשון שץ, היה פעיל במסגרת "מחלקת האוהדים" של לוחמי חרות ישראל (לח"י), וביתם הפך למפקדה הארצית של הארגון, משם ניהל את פעילות הארגון מפקד הלח"י נתן ילין-מור, שכתב על כך: "ביתם היה למחתרת, בית-חולים, בית החלמה, משרד, מקלט ומפלט. לא רק את חייהם הפקירו אלא גם ביתם עמד בסכנה מתמדת". בין לוחמי הלח"י שמצאו מסתור בביתם של הזוג שץ ניתן למנות את יצחק שמיר שהסתתר כשהוא מחופש ליהודי חרדי ואת יהושע זטלר שהסתתר בביתם במשך חודש וחצי לאחר רצח המתווך השוודי פולקה ברנדוט.
סוניה עברה קורס עזרה ראשונה, ובמהלך תקופת פעילותה בלח"י עסקה רבות בטיפול בפצועי הפעולות השונות של הארגון.
פעילות התנדבות

בשנת 1962, בעקבות פנייתה של חנה איכילוב, אשתו של משה איכילוב, הייתה שץ בין המתנדבות הראשונות בארגון יע"ל (יד עזר לחולה). מטרתו של הארגון היא הגשת עזרה בהתנדבות לחולים המאושפזים וסיוע לצוות הרפואי בבתי החולים. שץ ניהלה את פעילות הארגון בבית החולים איכילוב.
בתקופת מלחמת יום כיפור התנדבה שץ כנציגת פס"ח שעסקה במשימה הקשה של הודעה למשפחות על מות יקיריהן. בנוסף המשיכה שץ בפעילות במסגרת ארגון יע"ל, בתורנויות סיוע לפצועים הרבים מן המלחמה.
שץ הייתה חברה במועצת עובדי תל אביב וחברה בהנהלת הגמלאים.
בשנת 1995 החליטה העיר תל אביב להעניק לשץ את התואר יקירת העיר תל אביב על פועלה והתנדבותה.